Trofeo Teresa Herrera 1955

O Trofeo Teresa Herrera de 1955 foi a décima edición do torneo. Celebrouse na Coruña o 1 de setembro de 1955 a partido único. O campión foi o Deportivo da Coruña, que derrotou por 2-1 ao Athletic Club.Datos da final en rsssf.com

O torneo ía disputarse inicialmente en agosto, enfrontando ao Stade de Reims, campión francés, co Athletic de Bilbao. Con todo, pouco antes do partido anunciouse que o Stade de Reims non podía viaxar por non ter xogadores suficientes, contando con numerosas ausencias como as de Raymond Kopa, O concello da Coruña tentou buscar entón outro equipo de similar nivel, pero ao non poder conseguilo recorreu ao Deportivo da Coruña. A pesar de que o Deportivo non tiña a categoría que os organizadores querían, o torneo foi todo un éxito e o club galego acabou levando o trofeo na súa primeira participación, no que a prensa da época definiu como un dos días máis memorábeis da historia do fútbol coruñés.

 Desenvolvemento 
O Athletic, que viña de gañar a Copa do Xeneralísimo, e que gañaría ese ano liga e Copa, adiantouse no minuto 41 por mediación de Artetxe, cun disparo que golpeou nas costas de Manín antes de entrar na portería defendida por Otero. Aos poucos minutos de comezar a segunda parte logrou o empate o histórico Pahiño, que marcou aínda dous goles máis que foron anulados. Co tempo cumprido e o empate no marcador xogouse unha prórroga ao final da cal o partido aínda seguía 1-1, polo que se engadiu máis tempo extra que remataría cando un dos equipos marcase. Finalmente, no minuto 130 de partido, Pahiño bateu de novo a Carmelo Cedrún para darlle ao Deportivo o seu primeiro título.

 Participantes 
 Deportivo da Coruña7º na liga española 1954/55 Athletic ClubCampión da Copa do Xeneralísimo de 1955

 Partidos 
 Final 

Titulares: Otero Rodolfo Manín  Irusquieta Botana Juananco  Arsenio Pahiño Juan Lechuga II  PoloSubstitucións: Bazán  Cuenca Adestrador: RodrigoTitulares: Carmelo Orúe Garay  Canito Mauri Maguregui Artetxe Marcaida Arieta Uribe  Gainza Substitucións: Bilbao Adestrador: Daučík

 Notas 

 Véxase tamén 
 Ligazóns externas 
 Datos da final en canaldeportivo.com
O Deportivo posando co trofeo. Proxecto Recordos en Branco e Azul en Phottic.

Categoría:Fútbol en 1955
1955
Categoría:1955 en Galicia